ร้านครัวแม่น้องหนุนเคยไปกินมาแล้วหนึ่งครั้ง รู้สึกประทับใจว่าอาหารที่นี่อร่อยและราคาถูก เลยชวนที่บ้านมาทานอีกครั้ง คราวนี้มากัน 10 คน สามารถสั่งอาหารได้หลากหลาย

อาหารที่แนะนำและไม่ควรพลาดคือ ปลาเก๋า 3 รส (350 บาท) ปลาเก๋าสดและตัวใหญ่มาก กุ้งชุบแป้งทอด (120 บาท) และ ต้มยำกุ้งน้ำข้น (100 บาท) นอกจากนี้ก็มี ฉู่ฉี่กุ้ง ปลาหมึกนึ่งมะนาว แกงคั่วหอยขม กุ้งแช่น้ำปลา ก็อร่อยมาก ปริมาณก็เยอะมาก แต่ที่ไม่แนะนำคือ ปูผัดผงกระหรี่ (150 บาท) กินไม่รู้ว่าเป็นปูผัดผงกระหรี่ ไม่มีกลิ่นผงกระหรี่ ส่วนเนื่้อปูก็เจอกาก

สั่งอาหารสิบกว่าอย่าง และยังห่อกลับด้วย จ่ายไป 1700 บาท ถือว่าถูกมากในแง่ปริมาณและราคา 